བརྗིད་ཉམས་ལྡན་པའི་རི་ཚོགས་ལ་རི་རྩེ་མཐོན་པོ་ཡོད་ངེས་ཡིན་ཏེ།རླབས་ཆེ་བའི་འཐབ་རྩོད་ལག་ལེན་ཁྲོད་སྤྱི་ཁྱབ་ཧྲུའུ་ཅི་ཞི་ཅིན་ཕེན་ཏང་ཀྲུང་དབྱང་གི་སྲོག་ཤིང་དང་ཏང་ཡོངས་ཀྱི་སྲོག་ཤིང་དུ་གྱུར་ཡོད།རྒྱལ་ཁབ་ལ་འདི་ལྟ་བུའི་དབང་སྒྱུར་མཁན་དང་།མི་དམངས་ལ་འདི་ལྟ་བུའི་ལམ་འཁྲིད་མཁན་ཡོད་པས།ཀྲུང་གོ་མི་དམངས་ཀྱིས་དཔའ་སྤོབས་ཆེ་སྐྱེད་དང་མེས་རྒྱལ་འཛིན་མའི་ཁྱོན་དུ་དཔྱིད་ཀྱི་དགའ་དཔལ་འཛོམས་པར་གྱུར་ཏེ།ཀྲུང་ཧྭ་མི་རིགས་ཀྱིས་སྐྱེ་སྟོབས་ཀྱི་དཔལ་འབར་བའི་བསྐྱར་དར་གནས་ཚུལ་གསལ་པོར་མངོན་ཡོད།ང་ཚོས་བློ་མཐུན་ཞི་ཅིན་ཕེན་སྲོག་ཤིང་ཡིན་པའི་ཏང་ཀྲུང་དབྱང་གི་མཐའ་འཁོར་དུ་མཐུན་སྒྲིལ་དམ་པོ་བྱས་ཏེ།འདུ་ཤེས་བཞིཤུགས་ཆེར་གཏོང་བ་དངརང་རྟོན་བཞིབརྟན་པོར་བཅངས་ནས།འབད་པ་ལྷུར་ལེན་པ་དང་།ཁ་ལོ་བརྟན་པོར་བསྒྱུར་བ།ངར་ཤུགས་རྩེར་སོན་པ་བཅས་ཀྱི་སྒོ་ནས།ཀྲུང་གོ་མི་དམངས་དུང་ཕྱུར་བཅུ་གསུམ་ལྷག་གི་རླབས་ཆེན་ཕུགས་འདུན་ཁུར་ཡོད་པའི་ཀྲུང་ཧྭའི་གྲུ་གཟེངས་ཆེན་པོས་རླབས་ཤུགས་མཁའ་ལ་གཏོར་ནས་རྒྱང་དུ་སྙེག་བཞིན་རེ་བས་ཁེངས་པའི་སང་ཉིན་ལ་བསྐྱོད་པར་སྐུལ་འདེད་གཏོང་དགོས་སོ།།